‘समाधि की जमीन पर अतिक्रमण नहीं’
पाली| शहरमें श्यामू हाथी की समाधि के लिए नगर परिषद की ओर से चादर वाले बालाजी के समीप जमीन उपलब्ध कराई थी, इस समाधि का फायदा उठाते हुए कुछ लोगों ने पास ही पड़ी नगर परिषद की करोड़ों की जमीन पर अतिक्रमण करना शुरू कर दिया। नगर परिषद को इसकी जानकारी मिलते ही जमीन से अतिक्रमण हटाया गया। नगर परिषद चेयरमैन महेंद्र बोहरा ने कहा है कि श्यामू हाथी की समाधि के निकट विकास गृह के लिए कोई जमीन नहीं दी गई है। साथ ही आयुक्त का भी कहना है कि समाधि के अलावा यदि वहां किसी तरह का अतिक्रमण होता है तो उसके खिलाफ फिर से सख्त कार्रवाई की जाएगी।
hin_Deva hin_Deva